****

Дарси №2

Мавзӯъ: Журналистика ва саводи расонаӣ

Мақсади дарс: мусоидат намудан ба ташаккули баҳодиҳии танқидии иттилоот, фаҳмиши умумии Воситаҳои ахбори омма

Вазифаҳо:

* Натиҷагирӣ ва муайян намудани он ки иттилои сифатноки журналистӣ бояд чӣ гуна бошад
* Раҳнамоӣ кардани донишҷӯён ба дарки мушкилоти таъсири ахбор ба афкори ҷомеа
* Ташаккул додани қобилияти донишҷӯён дар кор бо гурӯҳ, изҳори ақидаи шахсӣ, омӯхтани тарзу усулҳои суханронӣ дар назди омма
* Тарбия намудан ба андешаронии мустаъқил ва ба худ бовар доштан.

Алоқаи байниҳамдигарӣ: инсон ва ҷомеа, омӯзиши шаҳрвандӣ

Таҷҳизоти дарсӣ:

Тахтаи электронӣ

Ашё барои бозии “нобиноён ва фил”

-5-6 тасмаҳо- рӯймолҳо барои бастани чашми иштирокчиён барои машки “Нобиноён ва фил”

|  |  |  |
| --- | --- | --- |
| **№ слайда** | **Шарҳи слайд** |  |
| 1 | Дар дарси гузашта мо бо шумо чӣ будани иттилоъ ва чиҳо ба васоити ахбори умум дохил мешавад омӯхта будем. Донистем, ки дар замони муосир ВАО чӣ нақш дорад ва чӣ гуна ба озодии баён ва демократия сахт алоқаманд аст. Мо ҳамчунин донистем, ки ҳар яки мо ҳуқуқи дастрасӣ ба иттилоъро дорем, танҳо агар он сирри давлатӣ ва иттилои махфӣ набошад. |  |
| 2 | Имрӯз дар идомаи дарси воситаҳои ахбори омма ва саводи расонаӣ мо бо шумо дар бораи фаъолияти журналистон ва ба кадом иттилоъ ҳуқуқи дастраси доштан, ва вазифаи журналистон барои пешниҳоди маводи ба мо лозимаро меомӯзем. Чӣ гуна будани иттилоъи журналистӣ, ба кадом меъёрҳо ҷавобгӯ будани онро бо ҳам дида мебароем, то сифати матлаби журналистиро пеши худ муайян кунем. Ва дар фарҷоми дарс чӣ будани ВАО ва дониши иттилоотиро муҳокима мекунем. |  |
| 3 | **Журналист кист?**  Донишу малакае, ки шумо аз дарсҳои адабиёт аз худ мекунед, ба одамони касбу корашон гуногун заруранд. Аммо ҳоло ман мехоҳам танҳо дар бораи касби рӯзноманигорӣ бигӯям.  Таърихи журналистика аз асрҳои миёна сарчашма мегирад. Аз замоне, ки ҷорчиҳо, хатбарон ва қосидон амру фаромонҳоро мехонданд. Қисман аз ин сабаб дар журналистикаи муосир номи рӯзномаву маҷаллаҳо ҳамон паёмрасонҳоро ба ёд меоранд. Масалан: Форум, минбар, паёмнома, хаткашон ва ба монанди инҳо. Журналистика (аз калимаи фаронсавӣ- journal – рӯзнома) – ин намуди фаъолияти ҷамъиятиест, ки ба ҷамъоварӣ, коркард ва нашри хабару матлабҳои муҳим тавассути шабакаҳои иттилоърасон (матбуот, радио, телевизион, синамо ва ғайраҳо) равона карда шудааст. Ҳамин тавр, журналист касест, ки дар низоми воситаҳои ахбори омма фаъолият мекунад. |  |
| 4 | **Вазифаи асосии журналист –** ба ҷомеа расонидани хабарҳои муҳиму рӯзмарра ва фактҳои дурусту воқеӣ. Ваколати журналист аз ҷустуҷӯ ва навиштани мақолаҳо, хабарҳо, матнҳои таблиғотӣ, репортажҳо, шарҳҳо, очеркҳо ва ғайраҳо иборат мебошад.  **Журналист –** нафаре, ки ҳамчун машғулияти асосӣ ба фаъолияти рӯзноманигорӣ тариқи ҷамъоварӣ, дарку фаҳмиш, рӯи коғаз овардани ахбор дар бораи фактҳои муҳим, рӯйдодҳо, одамон ва ҳодисаву падидаҳо салоҳият дорад. Журналистони аз ҷиҳати касбият то андозае бонуфуз барои ифодаи афкори ҷамъиятӣ ва назари шахсӣ ба фаъолияти публитсистӣ рӯй меоранд. Давлат ба сифати сохтори ваколатдор ба фаъолияти ВАО дахолат мекунад.  Журналистон фаъолияти худро дар доираи кодекси этикаи касбӣ ба роҳ мемонанд. Меъёрҳои этикаи касбии журналист унсури муҳими низоми худидоракунӣ дар ҷамъияти касбӣ мебошанд. Беғаразӣ ва воқеъбинона инъикос намудани рӯйдодҳо принсипҳои этикаи касбии журналист мебошанд, ки қариб дар ҳама санадҳои этикӣ зикр ёфтаанд. Онҳо журналистро вазифадор мекунанд, ки хабарро аз якчанд сарчашмаҳо тафтиш ва дақиқ намояд ва дар атрофи ҳама масъалаҳо назарҳои гуногунро пешниҳод намояд. |  |
|  | **Машқи №1** Иттилооти журналистӣ бояд чӣ гуна бошад? (вариантҳо: кадом хабар барои ВАО шавқовар аст?) (10 дақиқа вақт тавсия мешавад)  **Қадами №1** Саволҳо ба донишҷӯён. Хабар чӣ гуна бояд бошад?  **Қадами №2** шунидани ҷавоби донишҷӯён.  Хабар бояд чунин бошад (ҷавоби тақрибии донишҷӯён)  1. Дуруст, саҳеҳ  2. Мубрам  3. Фаврӣ  4. Фаҳмо  5. Пурра  6. Саривақтӣ  7. Дақиқ  8.  9.  10. |  |
| 5 | **Қадами 3.** Илова ва такмили омӯзгор  **Хабари ВАО бояд чӣ гуна бошад** |  |
| 6 | 1. **Иттилоъи объективӣ**   Хабар дар ҳолате объективӣ аст, ки ба андешаю ҳукме вобаста набошад.  Мисол:  “Кӯча гарм аст” хабари субъективиро ифода мекунад, “ҳавои кӯча 22 °С аст” факти объективист, агар ҳавосанҷ дуруст кор кунад.  Хабари объективиро бо ёрии асбобҳои ченкунии бенуқсон ба даст овардан мумкин аст. Хабар дар зеҳни одами мушаххас инъикос ёфта, объективӣ буда наметавонад, зеро вобаста ба фикру мулоҳизаронӣ, таҷриба ва дониши субъекти мушаххас тағйир меёбад (ба андонаи кам ё зиёд). |  |
| 7 | **Хабар дар сурате объективӣ мешавад, ки** журналист матлабро муғризона таҳия накунад, агар ӯ ҳақиқатро ҷӯяд ва дар мавзӯи мавриди омӯзишаш андешаи худро таҳмил накунад. Ин маънои онро надорад, ки журналист соҳиби андешаи шахсӣ нест, балки маънояш ин аст, ки ӯ наметавонад барои тасдиқи ҳукми худ хабарро истифода кунад.  Масалан, беморон ба журналист вобаста ба мушкилоти хидматрасонии тиббӣ дар бемористони ноҳия муроҷиат менамоянд. Дар зимни мавқеи беморон журналист бояд барои баёни андеша ба роҳбарияти бемористон имкон диҳад ва дар ҳоли зарурат бо намояндагони вазорати тандурустӣ ва ё сохторҳои зертобеъи он дар ноҳия ҳамсуҳбат шавад. Инро эътидол меноманд.  **Мувозинат дар матлабҳои ВАО –** ҳолате, ки ба ҳама ҷонибҳои ҳодиса, ҷараён ва муноқиша имкони изҳори андеша дода шавад. Ин қоидаи тиллоист. Дар зимни баҳси ду ҷониб эҳтимол андешаи шахси севум – андешаи одами бетараф, коршинос, таҳлилгар, ки ҳолатро холисона аз як канор мушоҳида мекунад. |  |
| 8 | 1. **Пуррагии иттилоъ**   Иттилоъро дар сурате метавон пурра ва комил донист, ки барои фаҳмидан ва тасмим гирифтан кофӣ бошад. Мисол: Орзуи муаррих пайдо кардани маълумоти пурра дар бораи давраҳои сипаришуда аст, вале маълумоти таърихӣ ҳеҷ гоҳ комил намешавад ва пуррагии маълумот ба сабаби фосилаи замонӣ коҳиш меёбад. Ҳатто ҳодисаи дар пеши назари мо рӯйдода ба пуррагӣ забт намешавад, бисёр чизҳо аз ёд мераванд ва хотирот ғалат маънидод мешаванд. Иттилои нокомил боиси хулосабарориҳо ё тасмимгириҳои нодуруст мегардад. |  |
|  | **Машғулияти 2. “Нобиноён ва фил”** (вақти тавсияшуда 15 дақиқа)  **Қадами 1.** 3-4иштирокчӣ аз байни донишҷӯён интихоб намудан ва хоҳиш кардан, ки чашмонашонро банданд  **Қадами 2.** Ба донишҷӯён додани ашёе, ки қисмҳои он аз якдигар фарқ кунанд (масалан, бозичаи калони мулоим, ашёҳое аз утоқи химия) ва ба онҳо гуфтан, ки метавонанд танҳо ба ҳамон қисм даст расонанд (ҳамчун вариант метавон ашёи парешоншудаеро ба кор бурд, ки қисмҳояш аз ҳамдигар фарқи зиёд доранд, ба ҳар иштирокчӣ як қисми онро бояд дод). Ҳар иштирокчӣ бояд фаҳмонад, ки дар дасти ӯ чист. Устод, пешопеш фикр кунед, ки ин чӣ хел ашё метавонад бошад.  **Қадами 3. Хондани масал дар бораи нобиноён ва фил.** Ҳамин гуна як масали қадими ҳиндуӣ ҳаст. Замоне дар як деҳа шаш нобиноён мезистанд. Боре онҳо сухане шуниданд: “Ҳой, назди мо фил омад!” Нобиноён дар бораи филҳо ҷузъитарин маълумот ҳам надоштанд ва намедонистанд, ки ин ҳайвон чӣ сурате дорад. Онҳо чунин тасмим гирифтанд: “Мо, ки ӯро дида наметавонем, меравем ва ҳадди ақал ба ӯ даст мерасонему ламс мекунем”. Нобинои якум ба пои фил расиду гуфт: “Фил сутун аст”. Дувумӣ даст ба думи фил заду гуфт: “Фил ресмон аст”. Сеюмӣ ба хартуми ӯ даст расонду гуфт: “Не охир, ин шохи ғафси дарахт аст”. Ӯ ба бодбезаки калоне монанд аст,- гӯён аз гӯши ӯ дошт чорумӣ. Панҷумӣ шиками филро ламс карду гуфт: “Фил хуми калон аст”.  “Ӯ ба олати тарёккашӣ бештар монандӣ дорад”, - ба дандони дарози фил расида, хулоса кард нобино.  Оташи баҳс миёни онҳо аланга зад ва ҳар кадоме исрор мекард, ки ҳақ ба ҷониби ман аст. Агар ба баҳси онҳо одами хирадманде, ки аз наздашон мегузашт, шарик намешуд, маълум набуд, ки баҳс бо чӣ меанҷомид. Ба саволи “Чӣ шуд?” нобиноён чунин ҷавоб доданд: “Мо наметавонем ба чӣ монанд будани филро муайян кунем”. Ҳар яке тасаввури худро дар бораи шаклу сурати фил баён кард. Сипас марди хирадманд оромона ба онҳо фаҳмонид, ки “Ҳамаи шумо дуруст мегӯед. Сабаби ба таври гуногун шарҳ додани шумо он аст, ки ҳар кадоми шумо ба ҷойҳои гуногуни фил даст расондед. Дар ҳақиқат фил соҳиби ҳамаи он чизҳоест, ки шумо гуфтед”.  **Савол ба донишҷӯён: Ин масал ба гирифтани иттилои пурра чӣ вобастагӣ дорад?**  Агар мушкилот ба миён ояд, ин матн метавонад ёрирасони муаллим бошад: Ҳикмати ин масал он аст, ки муҳокимаи одамони гуногун дар бораи як чиз бештар аз ҳама танҳо ҷузъе аз ҳақиқат аст. Мо метавонем ғояву мазмуни масалро ба ҳолате марбут донем, ки вақте иттилои пурра дар бораи ин ё он ашё, воқеаҳо ва ё ҳодисаҳо надошта бошем. Ба ягон ҷои фил даст расонда, мо намефаҳмем, ки ӯ дар воқеъ чӣ шакле дорад. |  |
| 9 | 1. **Мубрамияти иттилоъ –** муҳимият барои замони ҳозир,рӯзмаррагӣ**.** Танҳо иттилои сари вақт ба дастомада метавонад муфид бошад.Иттилои ғайримубрам танҳо ба ду сабаб метавонад вуҷуд дошта бошад: метавонад кӯҳна бошад (шумораи соли гузаштаи рӯзнома) ё беаҳамият ва нолозим бошад (Масалан, хабари дар Итлаия панҷ дарсад фуромадани нархи коло)   Куҳнашавии иттилоъ дар он ифода меёбад, ки он бо гузашти замон арзиши худро аз даст медиҳад. Хабарро на вақту замон, балки пайдо шудани хабари наву тозатаре, ки хабари пешинаро такмил медиҳад ё инкор менамояд, кӯҳна мекунад. Хабари илмию техникӣ зудтар ва хабари эстетикӣ (асари санъат) дертар куҳна мешавад.  Мантиқнокӣ, ихчамӣ, шаклу қолаби мувофиқ дарку ҳазми иттилоъро осонтар мегардонад.  Иттилоъ бояд ба аудитория фаҳмо бошад. Журналистон дар навбати аввал ба онҳое хидмат мерасонад, ки хонанда ё бинандаи ӯ мебошанд. Дар бораи чизҳои мураккаб бо забони содаву дастрас навиштан ё гуфтан маҳорати баланд ва устодии журналистро нишон медиҳад.  Ҳамин тавр, мо бо шумо дар бораи иттилоъ, навъҳои он, ки ба ВАО марбут аст, ҳамчунин дар бораи вазифаҳои ВАО ва кӣ будани журналист маълумот пайдо кардем. ВАО метавонанд дар густариши демократия, иштироки фаъолонаи шаҳрвандон дар ҳаёти иқтисодиву сиёсӣ мусоидат намоянд, вале дар айни замон метавонанд василаи иғвоангезию бенизомӣ бошанд. Дар бораи ин ҷанбаи ВАО дар дарсҳои оянда сухан мегӯем. |  |
| 10 | **Машғулияти 3. Вақти ман (вақти тавсияшуда 10 дақиқа)** |  |
|  | **Упражнение 3. Мое время (рекомендуемое время 10 мин.)**   |  |  |  |  |  | | --- | --- | --- | --- | --- | | **№** | **Машғулият** | **Шабонарӯзҳо (24 соат)** | **Ҳафтаҳо**  \*7= | **Моҳҳо**  **\*4=** | | 1 | Хӯрок (субҳона, наҳор, хӯроки шом) |  |  |  | | 2 | Хоб |  |  |  | | 3 | Тамошои хабарҳо ва филмҳо |  |  |  | | 4 | Иҷрои вазифаҳои хонагӣ |  |  |  | | 5 | Гуфтугӯ дар шабакаҳои иҷтимоӣ (WhatsApp, Одноклассники, Facebook, ВК ва ғайраҳо) |  |  |  | | 6 | Суҳбат бо дӯстони берун аз интернет |  |  |  | | 7 | Сӯҳбат дар хонавода (бо падару модар, хоҳарон, бародарон) |  |  |  | | 8 | Ёрӣ ба оила (хоҷагидорӣ ва ғайра) |  |  |  | | 9 | Истироҳат, машғулияти дилхоҳ ( лаззат бурдан барои худ) |  |  |  | | 10 | Варзиш |  |  |  | | 11 | Дигар машғулиятҳо |  |  |  | |  | **Дар маҷмӯъ ( дар соатҳо)** | 24 соат | 168 соат | 672 соат |   **Қадами 5. Илова ва такмили омӯзгор**  Олимон муайян кардаанд: ба наврасони аз 14 то 18-сола 8-9 соат хобидан зарур аст. Дар вақти хоб ҷисму зеҳни кӯдакон оромиш меёбад ва баъди хастагии ҷисмониву зеҳнӣ барқарор мегардад. Агар наврас аз хоб сер нашавад, ба зудӣ пажмурда, оташин ва бетаваҷҷуҳ мешавад. Қобилияти кории ӯ то 30 дарсад кам мешавад.  Наврасон метавонанд вақти худро дар назди компюетр аз рӯи чунин меъёр гузаронанд: наврасони 10-12-сола 0,5 – 1 соат, 13-16-сола - на бештар аз 1,5 - 2,0 соат  **Таваҷҷуҳ! Агар нишондодҳо аз меъёр кам ё зиёд бошанд, тавсия мешавад, ки реҷаи рӯзи худро ислоҳ кунанд.** |  |
|  | **Машғулияти № 4 Саводи расонаӣ. Омӯзиши расонаӣ**. (вақти тавсияшуда 10 дақиқа)  Дар ташаккули ҷаҳонбинии одам Васоити ахбори омма нақши муҳимро иҷро мекунад. ВАО метавонад дар баробари судмандӣ зиёновар низ бошад. Рӯй гардондан аз иттилооте, ки аз ВАО дастрас мегардад, кори душвор ва ҳатто номумкин аст. Танҳо дар сурати ба назари танқид дарк кардани ҳар иттилои воридшаванда метавон дар селоби ахбор нағарқида шино кард.  **Слайди № 12**  **Қадами 1.** Саволҳо ба донишҷӯён: Шумо маънои мафҳуми “Саводи расонаӣ” ва “Омӯзиши расонаӣ”-ро чӣ гуна дарк мекунед? (даҳонакӣ, рӯ ба рӯ, зуд) |  |
| 11 | **Қадами 2.** Шунидани ҷавобҳои тахминии донишҷӯён.  Дар навбати аввал истилоҳҳоро бояд маънидод кард. Агар саводнокӣ ба маънии васеъи ин истилоҳ, натанҳо хондан ва навишта тавонистан ба забони модарӣ, балки навиштан мувофиқи қоидаи имло ва дурустнависӣ бошад, пас, саводи расонаӣ ин дарку таҳлили матнҳои расонаҳо ва ҳамчунин эҷоди онҳост.  Росона ва саводи расонаӣ аз чӣ иборат аст:  **Қадами 4. Муҳокима ва мубоҳиса, донишҷӯён ҳар як нуктаро чӣ гуна дарк мекунанд** |  |
| 12 | **Саводи расонаӣ** аз чунин қобилиятҳо иборат аст:   * Донистани нақш ва вазифаҳои ВАО; * Танқидомез таҳлил кардан ва баҳо додан ба муҳтавои расонаҳо; * Корбурди ВАО барои иштироки демократӣ, гуфтугӯи байнифарҳангӣ ва омӯзиш; * Мустақилона истеҳсол намудани маҳсулоти расонаӣ:   Барои омӯзгорон: ба донишҷӯён фаҳмондани шабакаҳои иҷтимоие, ки расонаи навин мебошанд, ба ҳар яке додани имкони кушодани саҳифаҳо дар фейсбук, гузоштани суратҳо дар инстаграм, навор дар ютуб ва ба монанди инҳо;   * Соҳиби технологияи иттилоотӣ-коммуникатсионӣ ва дигар тавоноиҳои расонаӣ.   (Эъломияи Грюнвалд дар бораи омӯзиши расонаӣ, соли 1982) |  |
| 13 | Омӯзиши расонаӣ қисми асосии ҳуқуқи ҳар шаҳрванди тамоми кишварҳо ба озодии баён ва дастрасӣ ба иттилоот мебошад ва пояи демократияро мустаҳкам месозад.  (Тавсияномаи ЮНЕСКО, 2002) |  |
| 14 | **Ҷамъбаст кардан. Хулосаҳо:**   * + Вазифаи асосии журналист – ба мардум расонидани иттилооти дуруст дар бораи фактҳои воқеиву асоснок   + Иттилоот дар ВАО бояд объективӣ, пурра, муътадил,мубрам ва фаҳмо бошад.   + Маълумотро ба андозаи меъёр бояд қабул кард.   + Саводи расонаӣ – малакаи муҳими муосир. |  |